ก้าวต่อไป จัดการเรื่องกฎหมายและสุขภาพ ทำใจรับความสูญเสีย
ตอนคุณกลับจากโรงพยาบาล แน่นอนว่าจะไม่มีลูกกลับไปด้วย คุณต้องเข้มแข็งสงบใจเพื่อรับความจริง   ตัดสินใจว่าจะทำยังไงกับของใช้ของลูก พ่อแม่หลายคนเลือกเก็บไว้ แต่ในมุมลับตาของบ้าน เช่น ห้องเก็บของหรือห้องอื่นๆ ที่คุณไม่ได้ใช้งาน แต่บางคนก็ทิ้งไปไม่ก็บริจาค ทางที่ดีให้เพื่อนหรือครอบครัวช่วยปรับเปลี่ยนห้องเด็กให้กลายเป็นห้องโล่งๆ หรือห้องสำหรับใช้สอยอย่างอื่นก่อนคุณออกจากโรงพยาบาลจะดีกว่า   คุณแม่หลายคนบอกว่าช่วง 2 - 3 เดือนแรกยังได้ยินเสียงร้องของลูกแว่วอยู่ในหู ซึ่งถือเป็นเรื่องปกติ แต่ถ้าเรื่องนี้ทำคุณไม่สบายใจ ให้ลองปรึกษาคุณหมอหรือนักจิตบำบัดดู หลังเสียลูกระหว่างคลอด คุณต้องกลับไปตรวจเช็คร่างกายภายใน 6 - 8 อาทิตย์ จะได้สบายใจว่าร่างกายฟื้นตัวดีแล้ว รวมถึงเป็นโอกาสให้ได้ปรึกษาหรือสอบถามคุณหมอเรื่องสุขภาพต่างๆ ที่คุณกังวล คุณแม่หลายคนเลือกไม่มีลูกด้วยวิธีธรรมชาติอีกหลังเสียลูกไปในครั้งแรก แต่ถ้าคุณอยากมีลูกอีก ควรปรึกษาคุณหมอและสามี หรือรวมถึงเพื่อนและครอบครัวก่อน   โรคประจำตัวของคุณอย่างความดันสูง โรคอ้วน โรคเบาหวาน และปัญหาสุขภาพอื่นๆ ทำให้เสี่ยงจะแท้งหรือเสียลูกตอนคลอดได้อีก คุณควรพิจารณารักษาตัวจากโรคเหล่านี้ก่อน จะได้ไม่ต้องเสียเวลาและเสียใจซ้ำสอง ลองปรึกษาคุณหมอเรื่องปัญหาสุขภาพที่มีอยู่ก่อนจะดีที่สุด โดยเฉพาะโรคที่อาจส่งผลต่อสุขภาพของลูก รวมถึงวิธีแก้ไขและรับมือก่อนตัดสินใจครั้งใหม่   ถามใจตัวเองว่าพร้อมรับความเสี่ยงครั้งใหม่หรือยัง คราวนี้อาจทำคุณเครียดกว่าเดิมเพราะเคยเจอประสบการณ์ไม่ดี ที่สำคัญคุณอาจคาดหวังลึกๆ ให้ลูกออกมาเป็นตัวแทนของลูกคนก่อน ลองปรึกษาและตรวจสอบสภาพจิตใจกับนักจิตบำบัดก่อนจะดีกว่า จะได้รู้ชัดว่าใจคุณพร้อมรับความกดดันของการตั้งท้องอีกรอบแล้ว คุณต้องกรอกเอกสารและจัดการเรื่องของลูกให้ถูกต้องตามกฎหมาย ถึงจะเสียใจก็เป็นเรื่องสำคัญที่จำเป็น ถ้าอันไหนต้องทำเองคงเลี่ยงไม่ได้ แต่อะไรถ้าไหว้วานคนสนิทได้ก็ดี   ถ้าเด็กคลอดออกมาหลังคุณตั้งท้องไม่ต่ำกว่า 28 อาทิตย์ แล้วไม่มีสัญญาณชีพหรือตาย หรือไร้สัญญาณชีพตั้งแต่อยู่ในท้องเมื่อท้องเกิน 28 อาทิตย์ คุณต้องแจ้งตายและขอใบมรณบัตร โดยเตรียมข้อมูลเบื้องต้น เช่น ชื่อ-นามสกุลของคุณ และสถานที่เกิด โดยต้องแจ้งตายภายใน 24 ชั่วโมงกับทางเขตที่เด็กเสียชีวิต   ถ้าคุณกรอกเอกสารเองไม่ไหวเพราะยังเสียใจหรือกระทบกระเทือน ก็ขอให้ครอบครัวหรือเพื่อนช่วยกรอกแทน รวมถึงไปแจ้งที่เขตเป็นเพื่อนจะได้อุ่นใจขึ้น พ่อแม่หลายคนให้คุณหมอช่วยตรวจร่างกายลูก เพราะอยากรู้สาเหตุการตายให้แน่ชัด คุณจะปรึกษาคุณหมอก่อนก็ได้ เผื่อตรวจร่างกายลูกแล้วจะทำให้คุณสบายใจขึ้น   สาเหตุที่ทำให้เด็กตายตอนคลอดก็เช่น การติดเชื้อ ภาวะแทรกซ้อนตอนคลอด โรคที่ไม่ทราบสาเหตุ รวมถึงสาเหตุอื่นๆ การตรวจร่างกายเด็กหลังเสียชีวิตหรือการชันสูตรศพสามารถหาสาเหตุที่แท้จริงได้ พ่อแม่หลายคนก็สบายใจและก้าวต่อไปได้เมื่อรู้คำตอบ   คุณหมอต้องให้คุณกรอกแบบฟอร์มและเซ็นยินยอมซะก่อน ถึงจะตรวจร่างกายเด็กหรือชันสูตรศพได้ แต่พ่อแม่หลายคนก็คิดว่าทำไปก็ไม่มีประโยชน์ เพราะถึงทำไปก็อาจหาสาเหตุการตายที่ชัดเจนของลูกไม่ได้ สุดท้ายผลอาจจะออกมาไม่ใช่อย่างที่คุณคิดก็ได้ สรุปแล้วคุณก็ต้องพิจารณาข้อมูลต่างๆ แล้วเลือกทางที่คิดว่าเหมาะสมสำหรับคุณ ไม่ว่าจะแท้งลูกหรือเสียลูกไประหว่างคลอด ร่างกายคุณก็ต้องการเวลาพักผ่อนฟื้นตัวเหมือนกับคุณแม่ที่คลอดลูกปกติทั่วไป คุณควรพักผ่อนนอนหลับให้มากโดยเฉพาะช่วง 2 - 3 อาทิตย์แรก ช่วง 2 - 3 วันแรกคุณจะยังมีน้ำนมอยู่ เลยทำให้คัดเต้านมหรือกดเจ็บ แต่หลังจากนั้นน้ำนมจะหมดไปเอง และจะมีอาการ spotting หรือเลือดออกกระปริบกระปรอยเหมือนเมนส์จะมาร่วมด้วยประมาณ 2 - 3 อาทิตย์ ถ้าเจ็บปวดหรือไม่สบายตัวตรงไหนให้ลองแช่น้ำอุ่นและกินยาแก้ปวดที่มีขายตามร้านขายยาทั่วไป ถ้าต้องแท้งลูกหรือเสียลูกไประหว่างคลอด แน่นอนว่าคุณต้องเศร้าเสียใจเกินรับได้ แต่พ่อแม่หลายคนพบว่าการได้อุ้มลูกเป็นครั้งสุดท้ายเหมือนเป็นการชะล้างสิ่งที่ตกค้างในใจ ให้คุณได้จดจำเขาและบอกลาเป็นครั้งสุดท้าย   การได้เห็นหน้า ได้กอด และตั้งชื่อให้ลูกก็ช่วยได้สำหรับพ่อแม่บางคนที่เสียลูกไปตอนคลอด คนที่ถ่ายรูปลูกเก็บไว้เป็นความทรงจำก็มี   เด็กบางคนเกิดมามีผมสั้นๆ พ่อแม่บางคนก็เลยขลิบเก็บไว้เป็นปอยเพื่อให้ได้ระลึกถึง ถ้าคุณต้องการแบบนั้นก็ให้บอกคุณหมอ หรืออาจพิมพ์มือพิมพ์เท้าเขาเก็บไว้ ไม่ก็เก็บผ้าห่มหรือผ้าอ้อมที่เคยใช้ห่อตัวลูก   ถ้าคุณมีลูกอีกคน จะให้เขาได้เห็นหน้าน้องหรือเปล่าก็แล้วแต่ความสะดวกใจของคุณ พ่อแม่บางคนก็คิดว่าเห็นแล้วคนพี่จะเข้าใจสถานการณ์ที่เป็นอยู่ได้ดีขึ้น แต่บางคนก็ไม่ชอบเพราะกลัวลูกสะเทือนใจ แต่ไม่ว่าคุณตัดสินใจแบบไหนก็ขอให้อธิบายให้ลูกคนโตได้เข้าใจ และเปิดโอกาสให้ลูกได้ระบายอารมณ์ความรู้สึกเช่นกัน การเสียลูกถือเป็นเรื่องที่กระทบใจอย่างร้ายแรง คุณต้องการใครสักคนเคียงข้างและคอยสนับสนุนให้กำลังใจ   หลายคนไม่อยากหรือไม่อาจบอกข่าวการสูญเสียกับใครได้ง่ายๆ ถ้าปล่อยให้เป็นหน้าที่ของเพื่อนสนิทหรือคนในครอบครัวจะดีที่สุด   อย่าลืมว่าไม่ว่าเพื่อนหรือครอบครัว ทุกคนต่างก็ต้องเคยสูญเสียสิ่งสำคัญในชีวิตด้วยกันทั้งนั้น ถึงจะเป็นหลานน้าหลานอา หลานปู่หลานย่า หรือแค่หลานทูนหัว แต่เขาก็รักลูกคุณพอๆ กับคุณนั่นแหละ อย่ากลัวที่จะให้เขาได้ดูรูปลูก หรือพิมพ์เท้าพิมพ์มือ และความทรงจำอื่นๆ ที่คุณได้เก็บไว้   สำหรับคนอื่นๆ เขาอาจไม่ค่อยเข้าใจความรู้สึกของคุณหรือเสนอตัวช่วยเหลือแบบไม่ค่อยถูกใจคุณนัก ก็อย่าไปโกรธเคืองเขา ถ้าเขาพูดอะไรไม่เข้าหู ก็ตอบไปอย่างสุภาพว่า "ขอบคุณนะคะที่เป็นห่วง แต่ขอตัวก่อน เอาไว้ค่อยคุยกันวันหลังดีกว่า" เสียลูกไปอาจทำคุณเศร้าซึมเป็นเวลานาน แต่นักจิตบำบัดที่มีประสบการณ์และผ่านการอบรมสามารถช่วยจัดการความรู้สึกสับสนปนเปของคุณได้เป็นอย่างดี ให้คุณได้ทำใจและก้าวต่อไปในที่สุด   ในช่วงเวลาแห่งความโศกเศร้า คุณอาจต้องทนทรมานกับหลากหลายอารมณ์ บางครั้งพาลโกรธคุณหมอ พยาบาล กระทั่งสิ่งศักดิ์สิทธิ์ที่ปล่อยให้คุณต้องเสียลูก บางครั้งก็ร้องไห้จนเหนื่อยล้าไม่อยากทำอะไร บางครั้งคุณอาจรู้สึกผิด นึกเสียดายที่ไม่ทำอะไรต่างออกไปจะได้ไม่เกิดเรื่องแบบนี้ ทั้งหมดทั้งมวลนี้ถือเป็นเรื่องปกติ นักจิตบำบัดจะช่วยให้คุณเปิดใจรับทุกความรู้สึก มองว่าคุณไม่ผิดที่คิดแบบนั้น และปรับจูนให้คุณรู้สึกดีขึ้นได้ในที่สุด   คุณหานักจิตบำบัดทั่วไปหรือที่เชี่ยวชาญด้านการสูญเสียโดยเฉพาะ ได้โดยปรึกษาให้คุณหมอประจำตัวโอนเคสหรือแนะนำ ถ้าคุณกังวลเรื่องค่าใช้จ่ายก็อย่าลืมเช็คว่าประกันของคุณครอบคลุมจิตบำบัดหรือเปล่า นักจิตบำบัดจะรับฟังคุณโดยไม่ตำหนิติเตียนหรือตัดสิน คุณจะรู้สึกปลอดภัย ได้เปิดอกระบายความเศร้าจากการสูญเสีย และรู้สึกดีขึ้นในไม่ช้า   คุณจะตัดสินใจไปพบนักจิตบำบัดเมื่อไหร่ก็ได้ ถึงจะผ่านไปเป็นเดือนหรือเป็นปีหลังเสียลูกก็ไม่เป็นไร คุณหมอ ผดุงครรภ์ หรือพยาบาลอาจแนะนำให้คุณพบกับพ่อแม่ที่ต้องเสียลูกไปตอนคลอดเหมือนกันได้ หรือคุณอาจเข้าร่วมกลุ่มบำบัดของโรงพยาบาลหรือหน่วยงานอื่นที่คุณสนใจและสอบถามข้อมูล กระทู้หรือเว็บไซต์ต่างๆ ก็มีคนหัวอกเดียวกันให้คุณได้พูดคุยแชร์ประสบการณ์เช่นกัน ไม่ว่าจะเป็นการแท้งลูกหรือเสียลูกไปตอนคลอดก็ตาม ถ้าคุณแท้งลูกหรือเสียลูกไปตอนคลอด ก็ต้องพิจารณาว่าจะจัดงานศพเป็นเรื่องเป็นราวหรือเปล่า   ถ้าคุณเคร่งศาสนา อาจจะนิมนต์พระมาสวดหรือทำบุญตักบาตรอุทิศส่วนกุศลไปให้ลูก ไม่ว่าจะที่โรงพยาบาลหรือที่บ้าน หรือจะจัดพิธีสวดศพเป็นทางการด้วยก็ได้   รวมถึงต้องตัดสินใจด้วย ว่าจะฝังหรือเผาศพลูก บางครอบครัวก็เลือกทำบุญเล็กๆ เงียบๆ เป็นการภายใน แต่บางครอบครัวก็จัดงานศพพร้อมเชิญแขก ไม่มีอะไรผิดถูก คุณต้องพิจารณาเลือกตามความสะดวกและความสบายใจ บางโรงพยาบาลก็มีบริการจัดงานศพแบบเรียบง่าย เรื่องค่าใช้จ่ายก็ต้องสอบถามดู
จัดบ้านเมื่อไม่มีลูก. ตรวจสุขภาพหลังเสียลูก. ข้อควรระวังก่อนตัดสินใจมีลูกใหม่. จัดการเรื่องเอกสารให้เรียบร้อย. ตรวจร่างกายเด็กหลังเสียชีวิต. ให้เวลาร่างกายได้ฟื้นตัว. บอกลาลูกของคุณ. ขอกำลังใจจากเพื่อนฝูงและครอบครัว. พบนักจิตบำบัด. ปรับทุกข์กับคนหัวอกเดียวกัน. ตัดสินใจเรื่องงานศพ.
https://www.wikihow.com/Cope-with-the-Death-of-a-Baby-Who-Died-During-Labor-and-Delivery https://www.wikihow.com/Cope-with-the-Death-of-a-Baby-Who-Died-During-Labor-and-Delivery https://www.wikihow.com/Cope-with-the-Death-of-a-Baby-Who-Died-During-Labor-and-Delivery
Moving Forward Dealing with Medical and Legal Issues Mourning the Loss